ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் தொற்றுக்கு சிகிச்சை பெறுவோர் எண்ணிக்கை 4,60,704 : மொத்த தொற்றாளர்களில் 1.50%
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 4,60,704 ஆக சரிந்துள்ளது. இது, நாட்டின் மொத்த பாதிப்பில் வெறும் 1.50 சதவீதமாகும்.
இந்தியாவில் கடந்த 24 மணி நேரத்தில் 45,892 பேர் புதிதாகப் பாதிக்கப்பட்டுள்ளனர். இதையடுத்து, தொடர்ந்து 11-வது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளன.
கடந்த 24 மணி நேரத்தில் 44,291 பேர் குணமடைந்துள்ளனர். நம் நாட்டில் இதுவரை மொத்தம் 2,98,43,825 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 97.18 சதவீதமாக அதிகரித்துள்ளது.
கடந்த 24 மணி நேரத்தில் 18,93,800 பரிசோதனைகளும், இந்தியாவில் இதுவரை மொத்தம் 42,52,25,897 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.37 சதவீதமாகவும், தினசரி தொற்று உறுதி விகிதம் 2.42 சதவீதமாகவும் இன்று பதிவாகியுள்ளது. தொடர்ந்து 17 நாட்களாக இந்த எண்ணிக்கை 3 சதவீதத்திற்கு குறைவாகவும், ஒரு மாத காலத்திற்கும் மேலாக 5 சதவீதத்திற்கு குறைவாகவும் உள்ளது.
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை இன்று 36.48 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 47,40,833 முகாம்களில் 36,48,47,549 தடுப்பூசிகள் போடப்பட்டுள்ளன. கடந்த 24 மணி நேரத்தில் 33,81,671 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733560
•••••••
((Visitor Counter : 171
மத்திய அமைச்சரவை
இந்தியாவில் முதலீட்டுக்கான கட்டமைப்பை உருவாக்க இந்தியா – சவுதி அரேபியா இடையே புரிந்துணர்வு ஒப்பந்தம் : மத்திய அமைச்சரவை ஒப்புதல்
இந்தியாவில் முதலீட்டுக் கட்டமைப்பை உருவாக்குவதற்கான ஒரு செயல்முறையை நிறுவுவதற்கு வழிவகுக்கும், இந்தியா மற்றும் சவுதி அரேபியா இடையிலான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
நமது நாட்டின் உள்கட்டமைப்பிற்கு தேவையான முதலீட்டை ஈர்க்கும் நோக்கத்துடன் சவுதி அரேபிய நிறுவனங்களுடன் இணைந்து செயல்படுவதற்கு இந்த ஒப்பந்தம் வழிவகுக்கும். நமது நாட்டின் உள்கட்டமைப்பு வளர்ச்சிக்கு உத்வேகம் அளிப்பதற்கும், அதிக வேலைவாய்ப்புகளை உருவாக்குவதற்கும், துணை தொழில் துறைகளின் வளர்ச்சிக்கும், இவற்றின் வாயிலாக ஒட்டுமொத்த பொருளாதார வளம் மற்றும் ஜிடிபி வளர்ச்சிக்கு இந்த ஒப்பந்தம் உதவும்.
குடியரசுத் தலைவர் செயலகம்
டாக்டர் பி ஆர் அம்பேத்கர் பிறந்த நாளையொட்டி குடியரசுத் தலைவர் வாழ்த்து
டாக்டர் பி ஆர் அம்பேத்கர் பிறந்த நாளையொட்டி, குடியரசுத் தலைவர் திரு ராம்நாத் கோவிந்த் நாட்டு மக்களுக்கு வாழ்த்து தெரிவித்துள்ளார்.
குடியரசுத் தலைவர் வெளியிட்டுள்ள செய்தியில், “இந்திய அரசியல் சாசன சிற்பியான டாக்டர் பீம்ராவ் ராம்ஜி அம்பேத்கரின் பிறந்த நாளில், நாட்டு மக்கள் அனைவருக்கும் எனது அன்பான நல்வாழ்த்துக்களை தெரிவித்துக் கொள்கிறேன்.
தலைசிறந்த பொருளாதார மேதையும், மனித உரிமைகள் மற்றும் பெண்களுக்கு அதிகாரமளிக்க பாடுபட்டவருமான டாக்டர் அம்பேத்கர் கட்டமைத்த முன்னோடிகளில் ஒருவராக கருதப்படுகிறார். நல்லிணக்கத்தை மேம்படுத்த பங்காற்றியுள்ள அவர், சாதிய கொடுமைகளை ஒழிக்கவும் அரும்பாடுபட்டுள்ளார். சட்டத்தின் ஆட்சியில் உண்மையான நம்பிக்கை கொண்டவரான டாக்டர் அம்பேத்கர் ஏழைகள் மற்றும் பிற்படுத்தப்பட்ட வகுப்பினரின் உரிமைகளுக்காகவும் அயராது பணியாற்றியவர் ஆவார்.
இந்தியாவின் தவப்புதல்வரின் வாழ்க்கையிலிருந்து நாம் ஊக்கம் பெற வேண்டும். ‘சமூக மற்றும் பொருளாதார நீதி’ மற்றும் ‘தகுதி மற்றும் வாய்ப்பு சமத்துவம்’ ஆகிய கொள்கைகளின் அடிப்படையில் நாட்டின் முன்னேற்றத்திற்காக பாடுபடுவதே, டாக்டர் அம்பேத்கருக்கு செலுத்தும் உண்மையான மரியாதை” என்று குறிப்பிட்டுள்ளார்.
பாதுகாப்பு அமைச்சகம்
மனிதாபிமான உதவி மற்றும் பேரிடர் நிவாரணம் தொடர்பான கூட்டுப் பயிற்சியான 'சாமான்வய் 2022' ஆக்ரா விமானப்படை தளத்தில் நிறைவு
மனிதாபிமான உதவி மற்றும் பேரிடர் நிவாரணம்  தொடர்பான வருடாந்திர கூட்டுப் பயிற்சியான 'சாமான்வய் 2022' ஆக்ரா விமானப்படை தளத்தில் இன்று நிறைவடைந்தது. நவம்பர் 28-ஆம் தேதி தொடங்கி நடைபெற்ற இந்த கூட்டுப் பயிற்சியில் நாட்டின் பல்வேறு பகுதிகளிலிருந்தும், ஆசியான் உறுப்பு நாடுகளிலிருந்தும், பேரிடர் மீட்பு தொடர்பான பிரதிநிதிகள் பங்கேற்றனர்.
இரண்டாம்நாள் நிகழ்ச்சியில் தலைமை விருந்தினராக பாதுகாப்புத்துறை அமைச்சர் திரு.ராஜ்நாத் சிங் பங்கேற்றார். நிகழ்ச்சியில் பேசிய அவர், மனிதாபிமான உதவி மற்றும் பேரிடர் நிவாரண மேலாண்மை தொடர்பாக தேசிய மற்றும் பிராந்திய அளவில் கூட்டு செயல்பாடுகள் தேவை என்றார். இதன் மூலம் நெருக்கடியான சூழல்களில் விரைவான உதவிகளை வழங்க முடியும் என்று அவர் தெரிவித்தார்.
'சாமான்வய் 2022' பயிற்சியின் மனிதாபிமான உதவி பேரிடர் நிவாரணம் தொடர்பாக திறன் மிக்க வாய்ப்புகளும் பரிசோதிக்கப்பட்டன. இதில் அறிவாற்றல், அனுபவம் மற்றும் சிறந்த நடைமுறைகளை பகிர்ந்து கொள்வதற்கான இலக்கை எட்டும் முக்கிய முயற்சிகளை நோக்கிய செயல்பாடாக இப்பயிற்சி அமைந்த்து.
பிரதமர் அலுவலகம்
மேற்கு வங்கத்தில் நடைபெறும் பல்வேறு நிகழ்ச்சிகளில் கலந்து கொள்ள இருந்த பிரதமர் காணொலிக் காட்சி மூலம் பங்கேற்பு
மேற்கு வங்கத்தில் நடைபெறும் பல்வேறு நிகழ்ச்சிகளில் கலந்து கொள்ள இருந்த பிரதமர் திரு.நரேந்திர மோடி காணொலிக் காட்சி மூலம் இன்று பங்கேற்கிறார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
“பிரதமர் @narendramodi மேற்கு வங்கத்தில் இன்று நடைபெறும் நிகழ்ச்சிகளில் காணொலி காட்சி மூலம் பங்கேற்கிறார். முக்கியத்துவம் வாய்ந்த பல்வேறு திட்டங்கள், தேசிய கங்கா கவுன்சில் கூட்டம் போன்ற நிகழ்வுகள் உள்ளடக்கியதாகும்”.
பிரதமரின் தாயார் அகமதாபாத்தில் இன்று காலை காலமானார்.
விண்வெளித்துறை
ககன்யான் திட்டத்திற்காக பட்ஜெட்டில் ரூ. 9,023 கோடி ஒதுக்கப்பட்டுள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
ககன்யான் திட்டத்திற்காக பட்ஜெட்டில் ரூ. 9,023 கோடி ஒதுக்கப்பட்டுள்ளதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
இது குறித்து மக்களவையில் கேள்வி ஒன்றுக்கு எழுத்துப்பூர்வமாக பதிலளித்த அவர், ககன்யாத் திட்டம் என்பது சந்திரனுக்கு மனிதனை அனுப்பி பாதுகாப்பாக திரும்பி வருவதற்கானதாகும். அதற்கான செலுத்து வாகனம், உயிர்காக்கும் திட்டமுறை, தப்பிப்பதற்கான முறை, பயிற்சி மற்றும் மீட்பு ஆகியவற்றுக்கான உள்நாட்டு தொழில்நுட்பங்களை இஸ்ரோ வடிவமைத்து வருவதாகக் கூறினார். நாட்டில் விண் வெளித்துறையை வலுப்படுத்துவதற்கான நடவடிக்கைகளை அரசு மேற்கொண்டுள்ளதாக அவர் கூறினார்.
பாதுகாப்பு அமைச்சகம்
கிழக்குப் பகுதியில் கள உருவாக்கங்களை இந்திய ராணுவ தலைமை தளபதி, ஜெனரல் எம் எம் நரவனே பார்வையிட்டார்
சுக்னா, பின்னாகுரி மற்றும் பனாகர் உட்பட கிழக்கு இந்தியாவில் உள்ள பல்வேறு கள உருவாக்கங்களை இந்திய ராணுவ தலைமை தளபதி, ஜெனரல் எம் எம் நரவனே மே 04 முதல் 05 வரை பார்வையிட்டார்.
உருவாக்கங்களின் செயல்பாட்டு தயார் நிலையையும் இதர முக்கிய பயிற்சி மற்றும் போக்குவரத்து விவகாரங்களையும் அவற்றின் தளபதிகள் இந்திய ராணுவ தலைமை தளபதிக்கு அவரின் இரண்டு நாள் பயணத்தின் போது எடுத்துரைத்தனர். களத்தில் உள்ள துருப்புகளிடம் விரிவாக உரையாடிய இந்திய ராணுவ தலைமை தளபதி, எல்லைகளில் உள்ள நிலைமைகளைக் குறித்து அறிந்துக் கொண்டார். கோவிட்-19 தொற்றுக்கு எதிரான தேசத்தின் போரில் கணிசமான பங்களிக்கும் தனது முயற்சியில் இந்திய ராணுவம் அமைத்துள்ள பல்வேறு வசதிகளை அவர் ஆய்வு செய்தார். உயர் அளவிலான செயல்பாட்டு தயார் நிலையையும் பயிற்சி தரங்களையும் பாராட்டிய அவர், இந்த கடினமான நேரத்தில் சிறந்த பணியை தொடர்ந்து மேற்கொள்ள அனைத்து நிலையினரையும் கேட்டுக் கொண்டார்.
கர்னல் அமன் ஆனந்த்
மக்கள் தொடர்பு அலுவலர்
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங், உள்நாட்டிலேயே உருவாக்கப்பட்ட ஹைட்ரஜன் எரிபொருள் பேருந்தை புனேயில் தொடங்கி வைத்தார்
மத்திய இணையமைச்சர் டாக்டர் ஜிதேந்திர சிங் இன்று புனேயில் கேபிஐடி-சிஎஸ்ஐஆர் -ஆல் உருவாக்கப்பட்ட இந்தியாவின் முதல் ஹைட்ரஜன் எரிபொருள் செல் பேருந்தை அறிமுகப்படுத்தினார்.
பிரதமர் மோடியின் ஹைட்ரஜன் தொலைநோக்குப் பார்வைக்கு ஏற்ற வகையில் மலிவான மற்றும் அணுகக்கூடிய தூய்மையான எரிசக்தியில் இயங்கக்கூடியதாக இந்தப் பேருந்து உருவாக்கப்பட்டுள்ளது.
பசுமை ஹைட்ரஜன் ஒரு சிறந்த சுத்தமான ஆற்றல்மிக்க எரிசக்தி ஆகும். இது சுத்திகரிப்புத் தொழில், உரத் தொழில், எஃகுத் தொழில், சிமென்ட் தொழில் மற்றும் கனரக வணிகப் போக்குவரத்துத் துறையிலிருந்து உமிழ்வைக் குறைக்க உதவுகிறது.
எரிபொருள் செல், ஹைட்ரஜன் மற்றும் காற்றைப் பயன்படுத்தி பேருந்தை இயக்குவதற்கு மின்சாரத்தை உருவாக்குகிறது பேருந்தில் இருந்து வெளியேறும் ஒரே கழிவு, நீர் என்பதால், இது மிகவும் சுற்றுச்சூழலுக்கு உகந்த போக்குவரத்து முறையாக மாறும் என்று டாக்டர் ஜிதேந்திர சிங் தெரிவித்தார். நீண்ட தூர வழித்தடங்களில் ஓடும் ஒரு டீசல் பேருந்து பொதுவாக ஆண்டுக்கு 100 டன் கரியமில வாயுவை வெளியிடுகிறது. இந்தியாவில் ஒரு மில்லியனுக்கும் அதிகமான பேருந்துகள் இயக்கத்தில் உள்ளன.
எரிபொருள் செல் வாகனங்களின் அதிக செயல்திறன் மற்றும் ஹைட்ரஜனின் அதிக ஆற்றல் அடர்த்தி ஆகியவை எரிபொருள் செல் லாரிகள் மற்றும் பேருந்துகளுக்கு ஒரு கிலோமீட்டருக்கு ஆகும் செயல்பாட்டு செலவு டீசலில் இயங்கும் வாகனங்களை விட குறைவாக இருப்பதை உறுதி செய்வதாக டாக்டர் ஜிதேந்திர சிங் கூறினார். மேலும் இது இந்தியாவில் சரக்கு புரட்சியை ஏற்படுத்தும் என்று அவர் கூறினார்.
கேபிஐடி-சிஎஸ்ஐஆர்- ன் கூட்டு முயற்சிகளைப் பாராட்டிய அமைச்சர், இந்திய விஞ்ஞானிகள் மற்றும் பொறியாளர்களின் தொழில்நுட்பத் திறன் உலகிலேயே மிகச் சிறந்ததாகவும், மிகக் குறைந்த செலவில் இருப்பதாகவும் சுட்டிக்காட்டினார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும் https://www.pib.gov.in/PressReleasePage.aspx?PRID=1853433
பிரதமர் அலுவலகம்
பிரதமர் அலுவலக முதன்மைச் செயலாளர் காற்று மாசு குறித்து விவாதிக்க பஞ்சாப், ஹரியானா, டெல்லி ஆகிய மாநில அதிகாரிகளுடன் உயர்மட்ட ஆலோசனை கூட்டத்தை நடத்தினார்
அமைச்சரவை செயலாளர் இந்த மாநிலங்களுடன் இணைந்து அன்றாடம் நிலைமையை கண்காணிப்பார்
மாவட்ட நிலைமைகளை கண்காணிக்குமாறு மாநிலங்களுக்கு அறிவுறுத்தப்பட்டுள்ளது
பிரதமர் அலுவலக முதன்மைச் செயலாளர் டாக்டர் பி.கே. மிஸ்ரா காற்று மாசு பிரச்சனையை சமாளிக்க பஞ்சாப், ஹரியானா, டெல்லி ஆகிய மாநில அதிகாரிகளுடன் இன்று மாலை உயர்மட்ட ஆலோசனை கூட்டம் ஒன்றை நடத்தினார். காற்று மாசு பிரச்சனை தேசிய தலைநகர் பகுதியில் அவசரமானதொரு நிலைமைக்கு இட்டுச் செல்லும்வகையில் காற்று மாசு அதிகரித்து வரும் சூழலில் இக்கூட்டம் நடைபெற்றுள்ளது.
அறுவடைக்குப் பின்பு மீதமுள்ள தட்டைகளை எரிப்பது, கட்டுமான நடவடிக்கைகள், கழிவுப் பொருட்களை எரிப்பது, வாகனங்களினால் ஏற்படும் மாசு ஆகியவற்றால் உருவாகியுள்ள சூழலை இக்கூட்டம் பரிசீலனை செய்தது. அன்றாடம் இந்த மாநிலங்களுடன் இணைந்து அமைச்சரவை செயலாளர் திரு. ராஜிவ் குவாபா கண்காணிப்பது என்றும் முடிவு செய்யப்பட்டது. 24 X 7 அடிப்படையில் மாவட்டங்களில் உள்ள நிலைமையை கண்காணிக்குமாறு மாநில தலைமைச் செயலாளர்களுக்கு அறிவுறுத்தப்பட்டுள்ளது.
கடந்த மூன்று நாட்களாக நிலவி வரும் மிக மோசமான தட்பவெட்ப நிலைமைகளின் விளைவாக அருகமை மாநிலங்களில் தீவிபத்துகள், தூசி அளவுகள் அதிகரிப்பது ஆகியவற்றை குறைக்க நடவடிக்கைகள் எடுக்குமாறு அந்த மாநிலங்களை மத்திய அரசு கேட்டுக் கொண்டுள்ளது. நிலைமையை மேம்படுத்த எடுக்கப்பட்ட நடவடிக்கைகள் குறித்த விவரங்களை வழங்குமாறு இந்த மாநில தலைமைச் செயலாளர்கள் கேட்டுக் கொள்ளப்பட்டுள்ளனர்.
தேசிய தலைநகர் பகுதியில் காற்று மாசு குறித்த சவாலை சமாளிக்க களத்தில் சுமார் 300 குழுக்கள் இறக்கிவிடப் பட்டுள்ளன. தேசிய தலைநகர் பகுதியில் உள்ள ஏழு தொழில் மையங்கள், முக்கிய போக்குவரத்துப் பாதைகள் ஆகியவற்றில் முழு கவனம் செலுத்தப்பட்டு வருகிறது. இதே போன்ற ஏற்பாடுகள் பஞ்சாப், ஹரியானா மாநிலங்களிலும் எடுக்கப்பட்டுள்ளது. இந்த மாநிலங்களுக்குத் தேவையான கருவிகளும் வழங்கப்பட்டுள்ளன.
இன்றைய கூட்டம் 2019 அக்டோபர் 24 அன்று பிரதமர் அலுவலக முதன்மைச் செயலாளர் நடத்திய கூட்டத்தைத் தொடர்ந்து நடைபெற்ற கூட்டமாகும். விரைவில் உரிய தேவையான நடவடிக்கைகள் மேற்கொள்ளப்படும் என மாநிலங்கள் உறுதியளித்தன. 2019 அக்டோபர் 4 அன்று அமைச்சரவை செயலாளர் நடத்திய உயர்மட்ட பரிசீலனைக் கூட்டத்திற்குப் பிறகு இந்த மாசுப் பிரச்சனையை சமாளிக்கத் தேவையான தயாரிப்புகளுக்கு என மத்திய அரசு தொடர்ச்சியான கூட்டங்களை நடத்தியது.
இன்று நடைபெற்ற கூட்டத்தில் பிரதமரின் முதன்மை ஆலோசகர் திரு. பி.கே. சின்ஹா, அமைச்சரவை செயலாளர், சுற்றுச்சூழல், வனம் மற்றும் பருவநிலை மாற்றம் ஆகிய துறைகளுக்கான செயலாளர், விவசாயத் துறை செயலாளர், மத்திய மாசுக் கட்டுப்பாட்டு வாரிய தலைவர், இந்திய தட்பவெப்ப துறையின் தலைமை இயக்குநர், பஞ்சாப், ஹரியானா, டெல்லி ஆகிய மாநிலங்களின் தலைமைச் செயலாளர்கள் மற்றும் இதர உயர் அதிகாரிகள் இக்கூட்டத்தில் பங்கேற்றனர்.
(Visitor Counter : 169
ரெயில்வே அமைச்சகம்
ரயில்வே துறை குறித்த முக்கிய அறிவிப்புகள்
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694857
-------
(Visitor Counter : 109
சிறுபான்மையினர் நலன் அமைச்சகம்
நயி மன்சில் திட்டம்
திறன் மேம்பாடு மற்றும் தொழில் முனைவோர் அமைச்சகம், ஜவுளி அமைச்சகம், கலாச்சார அமைச்சகம், மகளிர் மற்றும் குழந்தைகள் மேம்பாட்டு அமைச்சகம் மற்றும் ஊரக வளர்ச்சி அமைச்சகம் ஆகியவற்றின் பல்வேறு திட்டங்கள் மூலம் சிறுபான்மையினர், குறிப்பாக பொருளாதாரத்தில் நலிவுற்ற மற்றும் சமூகத்தில் பின்தங்கிய பிரிவினர் உட்பட அனைத்து தரப்பினரின் நலன் மற்றும் மேம்பாட்டிற்காக இந்த அரசு பல்வேறு திட்டங்களை செயல்படுத்தி வருகிறது. சிறுபான்மையினர் விவகார அமைச்சகம் குறிப்பாக மத்திய அரசால் அறிவிக்கப்பட்ட ஆறு சிறுபான்மை சமூகங்களின் சமூக-பொருளாதார மற்றும் கல்வி மேம்பாட்டிற்காக நாடு முழுவதும் பல்வேறு திட்டங்களை செயல்படுத்துகிறது.
முறையான பள்ளி மாற்றுச் சான்றிதழ் இல்லாத சிறுபான்மை இளைஞர்கள், அதாவது பள்ளி - இடைநிற்றல் பிரிவில் உள்ளவர்கள் அல்லது மதரசாக்கள் போன்ற சமூக கல்வி நிறுவனங்களில் படித்தவர்கள் பயனடையும் வகையில், உலக வங்கியின் 50% நிதியுதவியுடன் நயி மன்சில் என்ற மத்திய அரசுத் திட்டத்தை சிறுபான்மையினர் விவகார அமைச்சகம் 2015, ஆகஸ்ட் 8 அன்று தொடங்கியது. இத்திட்டம் முறையான கல்வி  மற்றும் திறன்களின் பல்வேறு அம்சங்களை அளித்து, பயனாளிகளுக்கு சிறந்த வேலைவாய்ப்பு மற்றும் வாழ்வாதாரத்தை பெற உதவியது. 1,00,000 மொத்த இலக்கில், அமைச்சகம் 99,980 பயனாளிகளுக்கு ஒதுக்கீடு செய்துள்ளது, அவர்களில் 98,712 பயனாளிகளுக்கு பயிற்சி அளிக்கப்பட்டுள்ளது, மொத்தம் ரூ.456.19 கோடி செலவிடப்பட்டுள்ளது. மாநில வாரியாக / பாலின வாரியான பயனாளிகளின் விவரங்கள் மற்றும் திட்ட அமலாக்க முகமைகளுக்கு வழங்கப்பட்ட நிதி ஆகியவற்றை அமைச்சகத்தின் www.minorityaffairs.gov.in. இணையதளத்தில் காணலாம், இத்தகவலை மத்திய சிறுபான்மையினர் நலத்துறை அமைச்சர் திருமதி ஸ்மிருதி இரானி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
ரூ 200 கோடிக்கு மேல் போலி விலைப்பட்டியல்களை வழங்கி ரூ 31.85 கோடி உள்ளீட்டு வரிக் கடனை மோசடியாக பெற்றதற்காக இருவரைக் கைது செய்தது ஃபரிதாபாத் சிஜிஎஸ்டி ஆணையரகம்
இரும்புக் கழிவுகளை வர்த்தகம் செய்வதாக ஐந்து போலி நிறுவனங்களின் பெயரில் பில்லிங் மோசடியை நடத்தியதற்காக ஃபரிதாபாத்தில் உள்ள மத்திய சரக்கு மற்றும் சேவை வரி  ஆணையரகம் 23.02.2022 அன்று இருவரைக் கைது செய்தது.
ரூ 200 கோடி ரூபாய்க்கு மேல் போலி விலைப்பட்டியல்களை வழங்கியதற்காகவும், உண்மையான சரக்குகளை வழங்காமல், மோசடியாக ரூ 31.85 கோடி உள்ளீட்டு வரிக் கடன் பெற்றதற்கும் இந்த நடவடிக்கை எடுக்கப்பட்டுள்ளது.
ஃபரிதாபாத்தில் உள்ள 5 இடங்களில் மோசடித் தடுப்பு அதிகாரிகளின் குழு 2022 பிப்ரவரி 22 அன்று ஒரே நேரத்தில் சோதனை நடத்தியது. மேற்கூறிய நிறுவனங்கள் மோசடியாக உள்ளீட்டு வரிக் கடனைப் பெற்று வருவது விசாரணையின் போது கண்டறியப்பட்டது. சரக்குகளின் உண்மையாக வழங்காமல் போலி விலைப்பட்டியல்கள் மூலம் இந்த மோசடி செய்யப்பட்டுள்ளது.
சிஜிஎஸ்டி சட்டம் 2017-ன் 132-ம் பிரிவின் படி, சரக்குகள் அல்லது சேவைகள் வழங்கப்படாமல் விலைப்பட்டியல் அல்லது ரசீது வழங்குதல் மற்றும் உள்ளீட்டு வரிக் கடனை தவறாகப் பயன்படுத்துதல்  பிணையில் வெளிவர முடியாத குற்றமாகும்.
மேற்கண்ட வழக்குத் தொடர்பாக மேலும் விசாரணை நடைபெற்று வருகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1800765
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைகளில் போக்குவரத்து விதிமீறல்
அதிக வேகம், மொபைல் போன் பயன்படுத்துதல், குடிபோதையில் வாகனம் ஓட்டுதல், தவறான பாதையில் வாகனம் ஓட்டுதல், தலைக்கவசம் மற்றும் சீட் பெல்ட் போன்ற பாதுகாப்பு சாதனங்களைப் பயன்படுத்தாதது போன்ற பல காரணங்களால் சாலை விபத்துகள் ஏற்படுகின்றன.
அனைத்து மாநிலங்கள் மற்றும் யூனியன் பிரதேசங்களின் காவல் துறைகளிலிருந்து பெறப்பட்ட தரவுகளின்படி, 2019 முதல் 2021 வரையிலான ஆண்டுகளில் நாட்டில் உள்ள தேசிய நெடுஞ்சாலைகளில் போக்குவரத்து விதி மீறல் காரணமாக சாலை விபத்துகள் மற்றும் இறப்புகளின் எண்ணிக்கை கீழே உள்ள அட்டவணையில் கொடுக்கப்பட்டுள்ளது:-
|
|
போக்குவரத்து விதி மீறல்
|
|
விபத்துக்களின் எண்ணிக்கை
|
|
இறந்தவர்களின் எண்ணிக்கை
|
|
2019
|
|
2020
|
|
2021
|
|
2019
|
|
2020
|
|
2021
|
|
அதிக வேகம்
|
|
98294
|
|
85616
|
|
95785
|
|
36566
|
|
32873
|
|
40450
|
|
குடிபோதையில் வாகனம் ஓட்டுதல்
|
|
5122
|
|
3416
|
|
2949
|
|
2376
|
|
1862
|
|
1352
|
|
தவறான பாதையில் வாகனம் ஓட்டுதல்
|
|
7076
|
|
6050
|
|
5568
|
|
2726
|
|
3099
|
|
2823
|
|
சிக்னலை மதிக்காமல் செல்லுதல்
|
|
984
|
|
919
|
|
555
|
|
266
|
|
476
|
|
222
|
|
மொபைல் ஃபோன் பயன்பாடு
|
|
3660
|
|
2697
|
|
1997
|
|
1585
|
|
1389
|
|
1040
|
|
மற்ற விதிமீறல்கள்
|
|
22055
|
|
16753
|
|
21971
|
|
10353
|
|
7971
|
|
10120
மோட்டார் வாகனச் சட்டம் 1988-ன் படி ஆபத்தான முறையில் வாகனம் ஓட்டினால் அபராதம் விதிக்க வழிவகை செய்யப்பட்டுள்ளது. மோட்டார் வாகன  சட்டம், 2019 மூலம் இது திருத்தப்பட்டது, இதன் மூலம் ஏற்கனவே இருந்த அபராதங்கள் அதிகரிக்கப்பட்டன.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
சிறப்பு சேவைகள் மற்றும் கட்டுரைகள்
'ஆட்டோமேஷன் தொழில்நிறுவனங்களின் உற்பத்தித்திறன் அதிகரிப்பை மேம்படுத்துகிறது' என திருச்சியின் பெல் பொது மேலாளர்  திரு எம்.எஸ்.ரமேஷ் தெரிவித்தார்
சர்வதேச தன்னியக்கவாக்க சங்கம்  தேசிய தொழில்நுட்ப கழகம், திருச்சிராப்பள்ளி மாணவர்கள் பிரிவு , இந்த உலகத்தை மேம்பட்ட இடமாக மாற்றும் ஆட்டோமேஷன் நிபுணர்களைக் கௌரவிக்கும் வகையில் , ஒவ்வொரு ஆண்டும் ஏப்ரல் 28 ஆம் தேதி, சர்வதேச ஆட்டோமேஷன் தொழில் வல்லுநர்கள் தினத்தைக் கொண்டாடுகிறது.
திரு எம்.எஸ்.ரமேஷ், பொது மேலாளர் , பெல் திருச்சி, இந்த விழாவிற்குத் தலைமை வகித்தார்.
ஐஎஸ்ஏ, என்.ஐ.டி திருச்சி மாணவர்கள் பிரிவின் ஆசிரிய ஆலோசகர் பேராசிரியர் முனைவர்.என் சிவக்குமரன் வரவேற்றார். சர்வதேச ஆட்டோமேஷன் தொழில் வல்லுநர்கள் தினத்தைக் கொண்டாடுவதன் முக்கியத்துவத்தை அவர் விளக்கினார்,
மேலும் மாணவர்களின் திறன்களை மேம்படுத்த, திட்ட செயல்பாடுகள், ஹேக்கத்தான் போன்ற அதிக போட்டிகளையும், விருந்தினர் உரைகளையும் ஏற்பாடு செய்யுமாறு மாணவர்களுக்குத் தெரிவித்தார்.
துறைத்தலைவர் பேராசிரியர் முனைவர் கே தனலட்சுமி கூறுகையில், என்.ஐ.டி திருச்சியில் உள்ள கருவி மயமாக்கம் மற்றும் கட்டுப்பாட்டு பொறியியல் துறை, தொழில்துறை ஆட்டோமேஷன் ஆய்வகத்தில் அதிநவீன வசதிகளைக் கொண்டுள்ளது. மாணவர்கள் வசதிகளை நன்கு பயன்படுத்திக் கொள்ளலாம் மற்றும் சமூகத்திற்கு பெரிய அளவில் உதவும் செயல்பாடுகளில் கவனம் செலுத்துவதற்காக அதிக நிகழ்வுகளை ஏற்பாடு செய்யலாம் எனக் கூறினார்.
திரு கார்த்திக் ஆர்.வாரியர், தலைவர், ஐ.எஸ்.ஏ, என்.ஐ.டி திருச்சி மாணவர்கள் பிரிவு , இதுவரை நடத்தப்பட்ட செயல்பாடுகளை பட்டியலிட்டதுடன் , எதிர்காலத் திட்டங்களையும் தெரிவித்தார்.
திரு எம்.எஸ்.ரமேஷ், பொது மேலாளர் , பெல், திருச்சிராப்பள்ளி, சர்வதேச ஆட்டோமேஷன் தொழில் வல்லுநர்கள் தினத்தை முன்னிட்டு அனைவருக்கும் வாழ்த்துகளைத் தெரிவித்தார். ஆட்டோமேஷனை மையக் கருப்பொருளாகக் கொண்டு பங்கேற்பாளர்களிடையே உரையாற்றினார். தொழில்துறைக் களத்தின் பல்வேறு செயல்பாடுகளில் உள்ள ஆட்டோமேஷனுக்கான பல்வேறு சாத்தியக்கூறுகள் மற்றும் அதன் வகைகள், தற்போதைய தொழில்நுட்பங்கள் மற்றும் கம்ப்யூட்டர் விஷன், செயற்கை நுண்ணறிவு ,
மெஷின் லேர்னிங், டீப் லேர்னிங் மற்றும் சென்டிமென்ட் டூல்ஸ் போன்றவற்றைக் குறித்தும், அவற்றைத் தொழிற்துறையில் செயல்படுத்துவது குறித்தும் பங்கேற்பாளர்களுக்கு விளக்கமளிக்கப்பட்டன. எதிர்காலத்தில் உற்பத்தித் தொழில்களின் முன்னேற்றத்திற்கு தொழில்துறை 4.0 இன் முக்கியத்துவத்தையும் அவர் வலியுறுத்தினார். பங்கேற்பாளர்கள் மின்னணுமயமாக்கலின் முக்கியத்துவத்தைப் புரிந்துகொண்டனர் மற்றும் டிஜிட்டல் இரட்டையரை உருவாக்குதல் எவ்வாறு ஆட்டோமேஷனைச் செயல்படுத்துகிறது மற்றும் வெவ்வேறு செயல்முறைகளுக்கு அதிக செயல்திறனைக் கொண்டு வருவது குறித்து எடுத்துரைத்தார்.
தொழில்துறையின் சமீபத்திய போக்குகள் மற்றும் எதிர்காலத்தில் ஆட்டோமேஷனின் பங்கு குறித்து பங்கேற்பாளர்கள் அறிந்து கொண்டனர் மற்றும் மாணவர்கள் மற்றும் ஆராய்ச்சி மாணவர்கள் இத்துறை குறித்து மென்மேலும் அறிந்து கொள்ள வலியுறுத்தினார்கள்.
உற்பத்தி, செயல்முறைகள், ஆட்டோமொபைல்கள் போன்றவற்றின் வளர்ச்சியை, உற்பத்தித்திறனை அதிகரிப்பது எவ்வாறு உறுதி செய்ய முடியும் என்பதையும் அவர் மேற்கோள் காட்டினார்.
நிகழ்ச்சியின் ஒருங்கிணைப்பாளர் முனைவர் கே.சீனிவாசன் நன்றி கூறினார்.
பேராசிரியர்கள், ஆசிரியரல்லாத பணியாளர்கள், ஆராய்ச்சி மாணவர்கள் மற்றும் மாணவர்கள் உட்பட பலர் கலந்து கொண்டு இந்நிகழ்வைச் சிறப்பித்தனர் .
சுற்றுலா அமைச்சகம்
டார்ஜிலிங்கில், தங்கும் இல்ல உரிமையாளர்கள் 700க்கும் மேற்பட்டோருக்கு சுற்றுலாத்துறை அமைச்சகம் மேம்பாட்டு பயிற்சி
மத்திய சுற்றுலாத்துறை அமைச்சகம் நடத்திய வியக்கத்தகு இந்தியா தங்கும் இல்ல மேம்பாட்டு பயிற்சி குறித்த 3 நாள் பயிலரங்கில் டார்ஜிலிங்கை சேர்ந்த தங்கும் இல்ல உரிமையாளர்கள் 700க்கும் மேற்பட்டோர் பயிற்சி பெற்றனர்.
தங்கும் இல்லங்களை மே்படுத்துவது, விருத்தோம்பல் திறனை அதிகரிப்பது குறித்த 3 நாள் பயிலரங்கு டார்ஜிலிங்கில் கடந்த 22-ம் தேதி முதல் 24-ம் தேதி வரை நடத்தப்பட்டது.
சுற்றுலாப் பயணிகளுக்கு சிறந்த அனுபவத்தை உறுதி செய்வதற்காக, மத்திய சுற்றுலாத்துறை அமைச்சகம், சுற்றுலா ஏற்பாட்டாளர்கள் சங்கம், ஐஐஏஎஸ் மேலாண்மை பள்ளி ஆகியவற்றுடன் இணைந்து இந்த பயிலரங்கை நடத்தியது.
இதை மத்திய சுற்றுலா மற்றும் கலாச்சாரத்துறை அமைச்சர் திரு பிரகலாத் சிங் படேல் கடந்த 22ம் தேதி தொடங்கி வைத்தார். அப்போது பேசிய அவர், ‘‘விருந்தோம்பல் திறன் மேம்பாடு
மூலம், தங்கும் இல்லங்களை உருவாக்குவது உள்ளூர் மக்களை தற்சார்புடையதாக்கும்,
இளைஞர்களுக்கு வேலை வாய்ப்பையும் உருவாக்கும்’’ என்றார்.
டார்ஜிலிங் மற்றும் கலிம்பாங் பகுதியைச் சேர்ந்த தங்கும் இல்ல உரிமையாளர்கள் 725 பேர் இந்த பயிலரங்கில் கலந்து கொண்டனர். உள்ளூர் பொருட்கள் பற்றிய தகவல், அணுகுமுறை மேம்பாடு, விற்பனை ஆகியவற்றில் பயிற்சி அளிக்கப்பட்டது.
இந்த பயிற்சி, சுற்றுலா பயணிகளுக்கு சிறந்த விருந்தோம்பல் அனுபவத்தை உறுதி செய்வதோடு, கிழக்கு இமயமலைப் பகுதியை சிறந்த உள்நாட்டு சுற்றுலாத் தலமாக மாற்றும். உள்ளூர் சுற்றுலா பொருளாதாரத்துக்கும், சுற்றுலாத்துறையின் ஒருங்கிணைந்த வளர்ச்சி இலக்குக்கும் இது உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700742
(Visitor Counter : 158